Վասակ Պողոսյան

Վասակ Սամսոնի Պողոսյան (), Անդրկովկասում հեղափոխական գործողությունների մասնակից, խորհրդային պետական աշխատող, ԽՄԿԿ անդամ (1920)։

Հեղափոխական գործունեության մեջ ներգրավվել է 1905 թվականից։ Մինչև 1917 թվականը աշխատել է Սիբիրում։ 1919 թվականին փոխադրվել է Հայաստան։ Ռուսական 11-րդ կարմիր բանակի կողմից Հայաստանը գրավելուց և երկրում Խորհրդային վարչակարգի հաստատումից հետո եղել է ՀԽՍՀ ֆինանսների ժողկոմ (1922-1928), Անդրֆեդերացիայի կենտգործկոմի պլենումի (1923 թվականից) և Անդրկենտգործկոմի բյուջետային հանձնաժողովի (1927 թվականից) կազմում։ 1929 թվականից եղել է Անդրֆեդերացիայի ֆինժողկոմատի կոլեգիայի, 1930 թվականից՝ Պետպլանի նախագահության անդամ։ Կյանքի վերջին տարիներին պատասխանատու աշխատանք է տարել Անդրֆեդերացիայի ֆինանսական մարմիններում։

Խորհրդային պետական գործիչներ
ԽՄԿԿ անդամներ
Հայ քաղաքական գործիչներ